text: Forældre sender børn ud i mørket uden lys
  07 januar 2014 kl. 10.08
  Politiet gennemfører i denne uge en omfattende cykelkontrol. I Esbjerg blev seks børn påtalt for at køre uden lys på den første aften.
  Kontrollen blev indledt mandag morgen, hvor de første 15 rapporter blev skrevet i Esbjerg.
  Mandag aften kunne politiet i Esbjerg så foruden påtalerne til de børn, der kørte uden lys, tilføje yderligere 5 sager uden lys og 6 knallerter, der kørte for hurtigt.
  Politiet vil med cykelkampagnen hele ugen tjekke cyklister for ofte forekommende forseelser, som manglende lys i lygtetændingstiden, kørsel frem mod rødt lys og kørsel på fortov og gågade, samt mod manglende korrekt anvendelse af cykellygter.
  Ved en tilsvarende kontrol i uge 2 2013 blev der i alt i hele landet konstateret 1.574 cyklistforseelser.
  
  Fra Twitter:
  Cyklistkontrol i aftes i Esbjerg; 5 sager uden lys, 6 knallerter som kørte for hurtigt. 6 børn uden lys, påtalt. Kære forældre UHA #politidk
  
  Vi har kontrol af cyklister i denne uge. Jeg kan allerede afsløre at vi har optaget 15 rapporter i Esbjerg her til morgen. #politidk
  
  